[στε]φανηφορουντ[ος α]ριστεως του [δη]μητρ[ι]ου του ---ωνος μηνος σμισιωνος φυλης προεδρευουσης [αττα]λιδος γραμματευοντος τηι βουληι πυθο[κλ]ει[δου τ]ου ηγησιππου τετραδι απιοντος εν νομαιαι εκ[κ]λησιαι προεδρων επιστατουντος μενεστρατου του αρτεμιδωρου υπερ του αναδεικνυσθαι εκαστου ενιαυτου τωι δι ταυρον αρχομενου σπορου και υπερ κατευχης και πομπης και θυσιας και υπερ του πηγνυσθαι θολον εν τηι αγοραι και στρωννυσθαι στρωμνας. εδοξε τηι βουληι και τωι δημωι γνωμη δημου οπως οι οικονομοι οι ενεστηκοτες αγορασωσιν ταυρον και οι αει καθισταμενοι αγοραζωσιν ταυρον ως καλλιστον του μηνος του ηραιωνος εν τηι πανηγυρει εκαστου ετους και αναδεικνυωσι τωι δι αρχομενου σπορου μηνος κρονιωνος εν τηι νουμηνιαι μετα του ιερεω και της ιερειας της αρτεμιδος της λευκοφρυηνης και του στεφανηφορου και του ιεροκηρυκος και του λητουργουντος θυτου τηι πολει αποστελλειν δε τους παιδονομους παιδας εννεα αμφιθαλεις αποστελλειν δε και τους γυναικονομους παρθενους εννεα αμφιθαλεις και εν τωι αναδεικνυσθαι τον ταυρον κατευχεσθω ο ιεροκηρυξ μετα του ιερεω και της ιερειας και του στεφανηφορου και τωμ παιδων και των παρθενων και τωμ πολεμαρχων και των ιππαρχων και των οικονομων και του γραμματεως της βουλης και του αντιγραφεως και του στρατηγου υπερ τε σωτηριας της τε πολεως και της χωρας και τωμ πολιτων και γυναικων και τεκνων και των αλλων των κατοικουντων εν τε τηι πολει και τηι χωραι υπερ τε ειρηνης και πλουτου και σιτου φορας και των αλλων καρπων παντων και των κτηνων. δεδοχθαι τηι βουληι και τωι δημωι τον στεφανηφορον τον αει γινομενον μετα του ιερεω και της ιερειας της αρτεμιδος της λευκοφρυηνης εξα[γ]ειν τημ πομπην του μηνος του αρτεμισιωνος τηι δωδεκατηι και θυειν τον ταυρον τον αναδεικνυμενον συμπομπευειν δε την τε γερουσιαν και τους ιερεις και τους αρχοντας τους τε χειροτονητους και [τ]ους κληρωτους και τους εφηβους και τους νεους και τους παιδας και τους τα λευκοφρυηνα νικωντας και τους αλλους τους νικωντας τους στεφανιτας αγωνας ο δε στεφανηφορος αγων την πομπην φερετω ξοανα παντων των δωδεκα θεων εν εσθησιν ως καλλισταις και πηγνυτω θολον εν τηι αγοραι προς τωι βωμωι των δωδεκα θεων στρωνυτω δε και στρωμνας τρεις ως καλλιστας παρεχετω δε και ακροαματα αυλητην συριστην κιθαριστην παριστανετωσαν δε και οι οικονομοι οι εν τωι μηνι τωι αρτεμισιωνι τηι δωδεκατηι ιερεια τρια [α] θυσουσιν τωι τε δι τωι σωσιπολει και τηι αρτεμιδι [τ]ηι λευκοφρυηνηι και τωι απολλωνι τωι πυθιωι τωι μεν [δι] κριον ως καλλιστον τηι δε αρτεμιδι αιγα τω δε απολλ[ω]νι αττηγον θυοντες τωι μεν δι επι του βωμου του διο[ς] του σωσιπολιος τηι δε αρτεμιδι και τωι απολλωνι επι τ[ου] βωμου της αρτεμιδος λαμβανειν δε τα γερα τα ιθισμεν[α] τους ιερεις των θεων τουτων τον δε βουν οταν θυσωσιν [δ]ιανεμετωσαν τοις συμπομπευσασιν τον δε κριον και την αιγα και τον αττηγον διανεμετωσαν τωι τε στεφανηφο[ρ]ωι και τηι ιερειαι και τοις πολεμαρχαις και τοις προεδροις [κα]ι νεωποιαις και ευθυνοις και τοις λητουργησασιν διανε[με]τωσαν δε ταυτα οι οικονομοι. οταν δε αναδειχθη ο ταυ[ρ]ος εγδοσιν ποιεισθωσαν οι οικονομοι οπως τρεφηται υπο του εργολαβησαντος αγετω δε ο εργολαβησας τον ταυρον εις την αγοραν και αγειρετω παρα τε των σιτοπωλων και παρα των αλλων αγοραιων α ανηκει εις την τροφην και αμεινον ειναι τοις διδουσιν το δε ψηφισμα τοδε αναγραψαι τους οικονομους εις το ιερον του διος εις την παρασταδα αναλισκετωσαν δε εις ταυτα παντα τα γεγραμμενα οι [οι]κονομοι εκ των πορων ων εχουσιν εις πολεως διο[ικησιν το δε] [ψ]ηφισ[μα τοδε] ειναι εις φυλακην [της χωρας].
IMagn 98 + p. 295
IMagn 98 + p. 295